**Súťažné zimné plávanie -** všeobecné informácie

 Priatelia, otužilci

Možno ste už zachytili informácie o tom, že je tu snaha oživiť myšlienku súťažného zimného plávania na Slovensku. Možno ste aj navštívili webovú stránku **sportoveotuzovanie.sk** a prečítali ste si viac. Pre Vás, i pre tých, ktorí o zimno-plaveckom súťažení počujú prvýkrát, ponúkame niekoľko najzákladnejších informácií.

V novej otužileckej sezóne 2017/2018 budete mať možnosť popri štandardných otužileckých Stretnutiach s rekreačným plávaním zúčastniť sa aj niekoľkých podujatí so súťažným zimným plávaním. Nebude ich veľa, pravdepodobne 5 - 6 kôl. Uskutočnia sa na rôznych miestach Slovenska. Niektoré ako súčasť Stretnutí otužilcov, iné ako samostatné súťažné akcie. Presné termíny zatiaľ nevieme, všetko sa pripravuje za pochodu.

Pre začiatok už vieme, že **1. kolo** sa uskutoční **3.decembra na Oravskej priehrade**. Bude to súťažné podujatie spojené aj s nesúťažným Stretnutím otužilcov. Usporiadateľom sú Oravskí otužilci. V najbližších dňoch dostanú všetky kluby pozvánku a propozície súťaže.

**Aby ste boli trochu v obraze, predkladáme niekoľko všeobecných informácií:**

1. Súťažného zimného plávania sa môže zúčastniť každý člen otužileckého klubu/združenia, ktoré je

 evidované v "*Celoslovenskom zozname otužileckých klubov"*  (zoznam nájdete na stránke

 www.sportoveotuzovanie.sk)

2. Súťaží sa môže zúčastniť aj samostatný otužilec, ktorý nie je nikde evidovaný. Pre takýchto

 účastníkov budú vyhradené trate 25 a 50 metrov.

 Podmienkou je vyplnenie tlačiva *"Čestné prehlásenie"* pri prezentácii.

3. Súťažiacich prihlasuje vedúci klubu/združenia na spoločnej prihláške v termíne podľa propozícií

 podujatia s ohľadom na jemu známu plaveckú a otužileckú výkonnosť jednotlivých plavcov.

4. Podmienkou účasti na tratiach 100 a viac metrov je zdravotné potvrdenieod všeobecného

 lekára, nie staršie ako 2 mesiace.

 Vzor tlačiva na *"Posúdenie zdravotnej spôsobilosti na šport"* nájdete na spomínanej stránke.

 Postačí však aj jednoduchšia formulácia: ... XY je zdravotne spôsobilý zúčastňovať sa otužileckých

 a zimno-plaveckých podujatí ... datum, podpis, pečiatka

5. Všetky potrebné súťažno-technické dokumenty (pravidlá, súťažný poriadok, formuláre) nájdete

 na uvedenej www.stránke.

6. Štandardné súťažné trate sú 100, 250, 500, 750 a 1000 metrov - voľný spôsob. V prvých kolách bude

 maximálna dĺžka trate 500 m.

7. Aby sa mohol do súťaženia zapojiť čo najširší okruh otužilcov, ktorí doposiaľ nikde nesúťažili ani nemajú

 vybrúsený plavecký štýl, doplnili sme štandardné trate o krátke trate 25 a 50 metrov, ktoré bude

 možné plávať buď štýlom prsia (samostatné vyhodnotenie) alebo voľným spôsobom.

8. V tomto, nultom ročníku, sa vekové kategórie súťažiacich stanovia operatívne podľa počtu a veku

 prihlásených.

9. Okrem vyhodnotenia každého jednotlivého kola bude na záver sezóny celkovo vyhodnotená súťaž

 jednotlivcov podľa disciplín a súťaž klubov.

 Prípravný výbor pre súťažné zimné plávanie